ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΟΝ ΠΡΟΫΠΟΛΟΓΙΣΜΟ ΤΟΥ ΙΔΡΥΜΑΤΟΣ ΚΡΑΤΙΚΩΝ ΥΠΟΤΡΟΦΙΩΝ ΚΥΠΡΟΥ ΓΙΑ ΤΟ ΟΙΚΟΝΟΜΙΚΟ ΕΤΟΣ ΠΟΥ ΛΗΓΕΙ ΤΗΝ ΤΡΙΑΚΟΣΤΗ ΠΡΩΤΗ ΔΕΚΕΜΒΡΙΟΥ ΤΟΥ ΕΤΟΥΣ ΔΥΟ ΧΙΛΙΑΔΕΣ ΕΙΚΟΣΙ ΤΡΙΑ

|  |  |
| --- | --- |
| Προοίμιο.  20(Ι) του 2014  123(Ι) του 2016  133(Ι) του 2016  159(Ι) του 2017. | ΕΠΕΙΔΗ, σύμφωνα με τις διατάξεις του περί της Δημοσιονομικής Ευθύνης και του Δημοσιονομικού Πλαισίου Νόμου, ο ετήσιος προϋπολογισμός κάθε οντότητας Γενικής Κυβέρνησης και κάθε συμπληρωματικός προϋπολογισμός αυτής, καταρτίζονται και κατατίθενται στη Βουλή των Αντιπροσώπων για ψήφιση κατά τον ίδιο τρόπο και κατά τη διαδικασία που αναφέρονται σε αυτόν, |
|  |  |
|  | ΚΑΙ ΕΠΕΙΔΗ, είναι αναγκαία η πρόβλεψη για τις δαπάνες του Ιδρύματος Κρατικών Υποτροφιών Κύπρου για το έτος που λήγει την 31η Δεκεμβρίου 2023, για τις οποίες δεν έχει γίνει πρόβλεψη ή δε θα γίνει τέτοια αργότερα από οποιοδήποτε Νόμο, |
|  |  |
|  | Για όλους τους πιο πάνω λόγους, η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός  τίτλος. | 1. Ο παρών Νόμος θα αναφέρεται ως ο περί Προϋπολογισμού του Ιδρύματος Κρατικών Υποτροφιών Κύπρου του 2023 Νόμος του 2022. |
|  |  |
| Έγκριση  πληρωμής  από το Ταμείο  του Ιδρύματος Κρατικών Υποτροφιών Κύπρου  ποσού ύψους €8.800.000  για τη χρήση  του έτους που  λήγει την 31η Δεκεμβρίου 2023. | 1. Επιπροσθέτως των ποσών που έχουν ήδη προϋπολογισθεί νόμιμα για τη χρήση του Ιδρύματος Κρατικών Υποτροφιών Κύπρου ή που θα προϋπολογισθούν αργότερα νόμιμα για τον ίδιο σκοπό, εγκρίνεται όπως, διατεθεί από το Ταμείο του Ιδρύματος Κρατικών Υποτροφιών και χρησιμοποιηθεί για τη χρήση του έτους που λήγει την 31η Δεκεμβρίου 2023, ποσό που δεν υπερβαίνει τα οκτώ εκατομμύρια οκτακόσιες χιλιάδες ευρώ, για την κάλυψη των δαπανών του Ιδρύματος Κρατικών Υποτροφιών Κύπρου για την περίοδο αυτή. |
|  |  |
| Ειδίκευση των ποσών που θα δαπανηθούν. Πρώτος  Πίνακας. | 1. Το ποσό που εγκρίνεται δυνάμει των διατάξεων του άρθρου 2, χορηγείται ως ειδικευμένη πίστωση για τις υπηρεσίες και τους σκοπούς που αναφέρονται στο Δελτίο Δαπανών που περιλαμβάνονται στον Πρώτο Πίνακα. |
|  |  |
| Χρησιμοποίηση  του περισσεύματος ορισμένων άρθρων για κάλυψη του ελλείμματος άλλων άρθρων κάτω από το ίδιο Κεφάλαιο.  Πρώτος  Πίνακας. | 4.-(1)Τηρουμένων των διατάξεων της πρώτης επιφύλαξης, εφόσον το ολικό ποσό που θα δαπανηθεί για τις υπηρεσίες και σκοπούς που αναφέρονται και εξειδικεύονται, αντίστοιχα, κάτω από κάθε ομάδα/υποομάδα άρθρων δαπανών στον Πρώτο Πίνακα, δε θα υπερβεί το ολικό ποσό που χορηγείται με τον παρόντα Νόμο, ως ειδικευμένη πίστωση για τις εν λόγω υπηρεσίες και σκοπούς, αντίστοιχα, οποιοδήποτε περίσσευμα που προκύπτει από οποιοδήποτε άρθρο ομάδας/υποομάδας δαπανών για τις εν λόγω υπηρεσίες και σκοπούς, είτε από την εξοικονόμηση δαπανών πάνω στο εν λόγω άρθρο είτε γιατί το ποσό που ψηφίσθηκε για το εν λόγω άρθρο υπερβαίνει το ποσό που απαιτήθηκε και δαπανήθηκε με βάση τον παρόντα Νόμο, σε σχέση με το εν λόγω άρθρο, δύναται, με την έγκριση του Υπουργού Οικονομικών, να διατεθεί και να δαπανηθεί για την κάλυψη του ελλείμματος οποιουδήποτε ποσού σε οποιοδήποτε άρθρο άλλης ομάδας/υποομάδας άρθρων δαπανών του Πρώτου Πίνακα: |
|  |  |
|  | Νοείται ότι, οποιαδήποτε εξοικονόμηση πάνω στην ομάδα δαπανών 02300 «Ωρομίσθιο Προσωπικό του Ιδρύματος» του Πρώτου Πίνακα δεν δύναται να διατεθεί και να δαπανηθεί για την κάλυψη του ελλείμματος οποιουδήποτε ποσού πάνω σε οποιοδήποτε άρθρο της προαναφερόμενης ομάδας δαπανών ή πάνω σε οποιοδήποτε άρθρο άλλης ομάδας/υποομάδας δαπανών, αλλά ούτε και οποιαδήποτε εξοικονόμηση πάνω σε οποιοδήποτε άρθρο δαπανών άλλης ομάδας/υποομάδας δαπανών δύναται να διατεθεί και να δαπανηθεί για την κάλυψη του ελλείμματος οποιουδήποτε ποσού της πιο πάνω αναφερόμενης ομάδας δαπανών: |
|  |  |
|  | Νοείται περαιτέρω ότι, οποιαδήποτε εξοικονόμηση από παράλειψη εκτέλεσης οποιασδήποτε υπηρεσίας ή σκοπού δεν θεωρείται ως εξοικονόμηση για τους σκοπούς του παρόντος άρθρου. |
|  |  |
|  | (2) Σε περίπτωση που δεν υπάρχουν εξοικονομήσεις όπως προβλέπεται στο εδάφιο (1), δύναται, με την έγκριση του Υπουργού Οικονομικών, να μεταφερθούν πιστώσεις από το άρθρο 03854 «Μη Προβλεπόμενες Δαπάνες και Αποθεματικό Ειδικών Ταμείων» του Πρώτου Πίνακα και να δαπανηθούν για την κάλυψη του ελλείμματος οποιουδήποτε ποσού έχει δαπανηθεί από οποιοδήποτε άλλο άρθρο του Πρώτου Πίνακα. |
|  |  |
|  | (3) Μέσα σε ένα μήνα από την έγκριση του Υπουργού Οικονομικών, σύμφωνα με τις διατάξεις των εδαφίων (1) και (2), κατατίθεται από τον Υπουργό Οικονομικών ενώπιον της Βουλής των Αντιπροσώπων έκθεση που να δεικνύει τις περιπτώσεις για τις οποίες δόθηκε τέτοια έγκριση και τις συνθήκες κάτω από τις οποίες αυτή χορηγήθηκε. |
|  |  |
|  | (4) Κάθε υπέρβαση κονδυλίων κατά παράβαση της διαδικασίας που προβλέπεται στα εδάφια (1) και (2) θεωρείται ότι δεν έγινε νόμιμα και οι λειτουργοί που ασκούν έλεγχο πάνω στα κονδύλια από τα οποία έγινε η υπέρβαση καθίστανται προσωπικά υπεύθυνοι για κάθε υπέρβαση που διενεργήθηκε ή θα διενεργηθεί. |
|  |  |
| Λειτουργός  που ασκεί  έλεγχο πάνω  στα κονδύλια. | 5. Ο Γραμματέας του Ιδρύματος Κρατικών Υποτροφιών Κύπρου ή/και οποιοσδήποτε άλλος λειτουργός στον οποίο εκχωρείται η εξουσία από τον ίδιο, ορίζεται ως λειτουργός υπεύθυνος για την άσκηση του ελέγχου επί των κονδυλίων του Ιδρύματος Κρατικών Υποτροφιών Κύπρου. |
|  |  |
| Λειτουργός υπεύθυνος για  την είσπραξη  των εσόδων. | 6. Ο Γραμματέας του Ιδρύματος Κρατικών Υποτροφιών Κύπρου ή/και οποιοσδήποτε άλλος λειτουργός στον οποίο εκχωρείται η εξουσία αυτή από τον ίδιο, ορίζεται ως λειτουργός υπεύθυνος για την είσπραξη των εσόδων του Ιδρύματος Κρατικών Υποτροφιών Κύπρου. |
|  |  |
| Φορολόγηση επιδομάτων. | 7. Ανεξαρτήτως των διατάξεων οποιουδήποτε άλλου Νόμου ή Κανονισμών, τα επιδόματα παραστάσεως και φιλοξενίας υπόκεινται σε φόρο εισοδήματος. |

Αρ. Φακ.: 23.01.063.191-2022

ΚΠ/Ελ.Π